钦定古今图书集成/明伦汇编/家范典/第082卷 > 春秋四传 > 《禘用致夫人》
## 钦定古今图书集成/明伦汇编/家范典/第082卷 > 春秋四传 > 《禘用致夫人》

《春秋》：僖公八年：“秋七月，禘于太庙，用致夫人。”

《左传》：“秋，禘而致哀姜焉，非礼也。凡夫人不薨于寝，不
殡于庙，不赴于同，不祔于姑，则弗致也。”

《公羊传》“用者何？用者不宜用也。致者何？致者不宜致
也。禘用致夫人？非礼也。夫人何以不称姜氏？贬。曷为
贬？讥以妾为妻也。”其言“以妾为妻奈何？盖胁于齐媵，
女之先至者也。”

《穀梁传》：“用者，不宜用者也。致者，不宜致者也。言夫人
必以其氏姓，言夫人而不以氏姓，非夫人也。立妾之
辞也，非正也。夫人之我，可以不夫人之乎？夫人卒葬
之，我可以不卒葬之乎？一则以宗庙临之而后贬焉，
一则以外之弗夫人而见正焉。”